**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect din 22 MAI 2024**

Ca urmare a solicitării de emitere a acordului de mediu adresată de **NICULA CORINA- GABRIELA**, cu sediul în localitatea Teaca, str. Gheorghe Doja, nr. 77, comuna Teaca, judeţul Bistriţa-Năsăud, pentru proiectul:„*Realizare proiectul tehnic de împădurire Teaca prin schema de ajutor de stat Sprijin pentru investiții în noi suprafețe ocupate de păduri din PNRR***”** propus a fi amplasat în *localitatea Teaca*, extravilan, comuna *Teaca*, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 5008/12.04.2024, ultima completare cu nr. 6546/21.05.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2024, că **proiectul: „***Realizare proiectul tehnic de împădurire Teaca prin schema de ajutor de stat Sprijin pentru investiții în noi suprafețe ocupate de păduri din PNRR***”**,propus a fi amplasat în *localitatea Teaca*, extravilan, comuna *Teaca*, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul propus intră sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2, *la punctul 1,* *lit. d)* împădurirea terenurilor pe care nu a existat anterior vegetație forestieră sau defrișare în scopul schimbării destinației terenului;

Proiectul propus nu intră sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;

Proiectul propus nu intră sub incidența art. 48 și 54 din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Teaca, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului**

**a)** **dimensiunea și concepția întregului proiect:**

*- Terenul propus pentru împădurire este situat în comuna Teaca, în extravilanul localității Teaca,* BLOC FIZIC APIA 2135 , parcela 1A, BLOC FIZIC APIA 7286, parcela 4A, BLOC FIZIC APIA 120 , parcela 1A, 3A cu o suprafaţă totală de 6.2004 ha*;*

*-* Accesul la terenul propus pentru împădurire se face de la DJ173 Teaca-Ocnița , pe drumuri de exploatație agricolă de aproximativ 200 metri la poligonul 1 , 1300 metri la poligonul 2, și 900 metri la poligoanele p3.1 și p3.2.

*-* Conform prevederilor Ghidului s-a ținut cont de prevederile Ordinul ministrului mediului, apelor și pădurilor nr. 2.533/2022 pentru aprobarea Normelor tehnice privind compoziții, scheme și tehnologii de regenerare a pădurilor și de împădurire a terenurilor degradate și a Ghidului de bune practici privind compoziții, scheme și tehnologii de regenerare a pădurilor și de împădurire a terenurilor degradate, în special pentru trupurile de pădure vor fi utilizate soluţiile de împădurire specifice terenurilor slab erodate sau a altor categorii de terenuri degradate, în funcţie de factorii limitativi identificaţi.

*-* Grupele staţionale în cazul trupurilor de pădure sau de clasificare în cazul perdelelor forestiere cu compoziţia de împădurire, schema de plantare şi desimea puieţilor propuse, pe fiecare unitate staţională, sunt redate în tabelul următor :

|  |  |  |  |  |  |  |
| --- | --- | --- | --- | --- | --- | --- |
| **Unitate stațională** | **Tip** | **Suprafață**  **-ha-** | **Grupa stațională/ clasificare** | **Compoziția de împădurire** | **Schema de plantare** | **Desimea puieților** |
| **1** | Trup compact | 1.5095 | G.S. 101 | 100 Pl.ea | Rândul 1-10 Pl.ea=specie de bază | 2500/HA (2x2 m) |
| **2** | Trup compact | 1.1961 | G.S. 101 | 100 Pl.ea | Rândul 1-10 Pl.ea=specie de bază | 2500/HA (2x2 m) |
| **3** | Trup compact | 0.5031 | G.S. 101 | 100 Pl.ea | Rândul 1-10 Pl.ea=specie de bază | 2500/HA (2x2 m) |
| **4** | Trup compact | 2.9917 | G.S. 101 | 100 Pl.ea | Rândul 1-10 Pl.ea=specie de bază | 2500/HA (2x2 m) |
| **TOTAL** |  | **6.2004** |  |  |  |  |

Pl.ea - Plopi euramericani (Populus euramericana)

Tehnologia de lucru pentru lucrările de împăduriri este adoptată în funcție de grupa staţională sau clasificarea perdelelor forestiere şi cuprinde ansamblul lucrărilor de executat până la închiderea stării de masiv.

Ordinea lucrărilor pentru înființarea plantației până la închiderea stării de masiv este:

* Pregătirea terenului;
* Pregătirea solului;
* Plantarea puieţilor;
* Întreţinerea puieților, revizuirea puieților, retezarea acestora, combaterea dăunătorilor, fertilizări;
* Completări .

Numărul de puieți ce urmează să fie instalați diferă în funcție de natura și intensitatea fenomenului de degradare, dar și de speciile folosite la împădurire. Pe terenurile cu degradări intense sau cu condiții staționale extreme va fi folosit un număr mai mare de puieți pe ha comparativ cu stațiunile afectate de degradări cu intensitate slabă. De asemenea, numărul de puieți la hectar va fi mai scăzut în cazul speciilor repede crescătoare. Pentru culturile de salcâm, anini și cvercinee cele mai uzuale scheme de plantare sunt 2x1m (5000 puieți/ha) și 1x1,5m (6700 puieți/ha), pentru cătina și sălcioara, 1x1m (10000 puieți/ha), iar pentru plopi și salcie (puieți de talie mare), schemele uzuale sunt 3x2m (1667 puieți/ha) și 4x2m (1250 puieți/ha).

Plantarea puieților se execută în gropi de 50 x 50 x 40 cm, cu cazmaua, sapa de munte sau mecanizat cu un burghiu de săpat gropi, acest procedeu având un câmp mare de aplicabilitate şi cu multe avantaje de ordin tehnic.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **U.S.** | **S**  **-ha-** | **Formula de împădurire** | **Număr de puieți la ha** | **Anul I: împăduriri integrale** | | | | **Total** |
|  |  |  |  | Pl. Ea |  |  |  |  |
| 1 | 1.5095 | 100 Pl.ea | 2500 | 3774 |  |  |  | 3774 |
| 2 | 1.1961 | 101 Pl.ea | 2500 | 2990 |  |  |  | 2990 |
| 3 | 0.5031 | 102 Pl.ea | 2500 | 1258 |  |  |  | 1258 |
| 4 | 2.9917 | 103 Pl.ea | 2500 | 7479 |  |  |  | 7479 |
| **TOTAL** | **6.2004** |  |  | **15501** | **0** |  | **0** | **15501** |
| **U.S.** | **S**  **-ha-** | **Formula de împădurire** | **Număr de puieți la ha** | **Completări**  **Anul II 15% US1-20% US2** | | | | **Total** |
|  |  |  |  | Pl. Ea | Sc | MI (Vi.t, GI) | Pd (Sp, LI, Po) |  |
| 1 | 1.5095 | 100 Pl.ea (An.n) | 2500 | 566 |  |  |  | 566 |
| 2 | 1.1961 | 101 Pl.ea (An.n) | 2500 | 449 |  |  |  | 449 |
| 3 | 0.5031 | 102 Pl.ea (An.n) | 2500 | 189 |  |  |  | 189 |
| 4 | 2.9917 | 103 Pl.ea (An.n) | 2500 | 1122 |  |  |  | 1122 |
| **TOTAL** | **6.2004** |  |  | **2325** | **0** |  | **0** | **2325** |
| **U.S.** | **S**  **-ha-** | **Formula de împădurire** | **Număr de puieți la ha** | **Anul III 10% US1+US2** | | | | **Total** |
|  |  |  |  | Pl. Ea | Sc | MI (Vi.t, GI) | Pd (Sp, LI, Po) |  |
| 1 | 1.5095 | 100 Pl.ea | 2500 | 377 |  |  |  | 377 |
| 2 | 1.1961 | 101 Pl.ea | 2500 | 299 |  |  |  | 299 |
| 3 | 0.5031 | 102 Pl.ea | 2500 | 126 |  |  |  | 126 |
| 4 | 2.9917 | 103 Pl.ea | 2500 | 748 |  |  |  | 748 |
| **TOTAL** | **6.2004** |  |  | **1550** | **0** |  | **0** | **1550** |

Dat fiind faptul că proiectul tratează plantația ca o unitate staţională, forma, suprafaţa şi numărul de suprafeţe de control este redată ȋn tabelul de mai jos :

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. Crt.** | **U.S.** | **S**  **-ha-** | **Formula de împădurire** | **Forma pieței** | **Procent** | **Suprafața minimă de control - mp** | **Suprafața/ piață mp** | **Număr piețe de control - buc** |
| **1** | 1 | 1.5095 | 100 Pl.ea | Pătrată | 8 | 1208 | 100 | 13 |
| **2** | 2 | 1.1961 | 101 Pl.ea | Pătrată | 8 | 957 | 100 | 10 |
| **3** | 3 | 0.5031 | 102 Pl.ea | Pătrată | 8 | 402 | 100 | 5 |
| **4** | 4 | 2.9917 | 103 Pl.ea | Pătrată | 8 | 2393 | 100 | 24 |
| **TOTAL** | 1 | 6.2004 |  |  |  | 4960 |  | 52 |

Împrejmuirea se realizează din sârmă ghimpată (cinci rânduri și două diagonale) sau plasa de sârmă împletită/plasă de sârmă înnodată cu înălțimea minimă de 1,5 metri care se fixează pe bulumaci din lemn sau spalieri din beton armat sau țeavă/profil din metal amplasați la distanța de 2,5m.

Revizuirea puieților este o lucrare care constă în îndreptarea puieților culcați de zăpadă, inundații, vânt, acoperirea rădăcinilor cu pământ şi tasarea pământului de la rădăcini. Se efectuează câte o singură lucrare pe an în primii doi ani.

Pentru înlăturarea influenței dăunătoare a păturii erbacee, ce produce copleșirea puieților sau înțelenirea solului, este necesar că în culturile forestiere să se execute un număr minim de lucrări de întreținere, constând în:

-Mobilizarea manuală sau mecanizată a solului , în jurul puieților.

-Decopleşirea regenerărilor artificiale.

Mobilizarea manuală sau mecanizată a solului se execută cu sapa, sapa de munte sau motocultorul, în jurul puieților pe o lățime de 60 cm în cazul benzilor.

Lucrarea se va executa în U.S.1-4 în:

Anul 1 – 2 mobilizări;

Anul 2 – 2 mobilizări;

Anul 3 – 1 mobilizare.

Descopleşirea regenerărilor artificiale constă în tăierea cu secera, cosorul sau moto unealta, a ierburilor şi tăierea de jos cu toporul sau moto unealta, a speciilor lemnoase copleşitoare, se execută în jurul puieţilor, pe suprafeţe minime de 0,5 mp.

Lucrarea se va executa în U.S.1-4, în:

Anul 4 – o descopleşire;

Anul 5 – o descopleşire;

Anul 6 – o descopleşire.

Combaterea dăunătorilor se execută pentru combaterea insectelor dăunătoare și diverse fungicide pentru combaterea dăunătorilor criptogamici şi repelente pentru îndepărtarea animalelor care rod puieţii.

Completarea pierderilorse execută acolo unde puieții s-au uscat, în gropi de 50x50x40 cm, executate pe vetre de 80x60 cm , conform schemei iniţiale .

Lucrarea se va execută în U.S. 1-4 în :

Anul 2 – 20 % din numărul de puieţi plantați ;

Anul 3 – 15 % din numărul de puieţi plantați ;

Completările nu se vor executa dacă plantația va avea procentul de reuşită peste 95% în anul 2 și 90% în anul 3, decât ȋn cazul pierderilor grupate (lipsa a minim patru puieţi consecutivi) în US 1-4 .

***Pentru proiect Garda Forestieră Cluj a emis avizul de principiu nr. 816/17.01.2024***

**b) cumularea cu alte proiecte existente și/sau aprobate**: *proiectul nu are impact cumulativ cu alte proiecte în zonă;*

**c) utilizarea resurselor naturale, în special a solului, a terenurilor, a apei și a biodiversității**:

*- prin implementarea proiectului se folosește suprafața de* 6.2004 *ha teren;*

*- prin crearea de suprafețe împădurite, în timp se va produce îmbunătățitra calității solului și sporirea biodiversității prin crearea de ecosisteme caracteristice speciilor sălbatice;*

**Utilităţi:**

*- proiectul nu necesită racordarea la reţelele utilitare și nu prevede captarea apei și irigarea terenului;*

**d) cantitatea şi tipurile de deşeuri generate/gestionate**: deşeuri municipale şi asimilabile din comerţ, industrie, instituţii, inclusiv fracţiuni colectate separat – se asigură colectarea de către operatorul de salubritate al comunei TEACA , prin grija beneficiarului

**e) poluarea şi alte efecte negative:**

*- substanțele folosite pentru combaterea dăunătorilor sunt toxice, nu se deversează apele tratate în râuri, mări, lacuri, căi navigabile fără abrobarea autorităților.*

**f) riscurile de accidente majore și/său dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *riscul este redus;*

**g)** **riscurile pentru sănătatea umană (de ex., din cauza contaminarii apei său a poluarii atmosferice):** *proiectul nu va avea un impact negativ asupra sănătății umane.*

**2. Amplasarea proiectului:**

*- conform Certificatului de Urbanism nr. 05/05.02.2024 eliberat de Primaria Comunei Teaca, cu valabilitate 24 luni, terenul este situat în extravilanul comunei Teaca.*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă și din subteranul acesteia:***resursele naturale utilizate pentru realizarea proiectului sunt disponibile în zonă;*

**2.3** **capacitatea de absorbţie a mediului natural, acordându-se o atenţie specială următoarelor zone:**

***a)*** *zone umede, zone riverane, guri ale râurilor: proiectul nu este amplasat în astfel de zone;*

***b)*** *zone costiere şi mediul marin: proiectul nu este amplasat în zonă costieră său mediu marin;*

***c)*** *zonele montane şi forestiere: proiectul este amplasat în zonă montană, limitrof fondului forestier;*

***d)*** *arii naturale protejate de interes naţional, comunitar, internaţional: proiectul nu este amplasat în arie naturală protejată de interes național și internațional său sit Natura 2000;*

***e)*** *zone clasificate său protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sănitară și hidrogeologică: proiectul nu este amplasat în arie naturală protejată de interes național și internațional său sit Natura 2000;*

***f)*** *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect său în care se consideră că există astfel de cazuri: proiectul nu este amplasat într-o astfel de zonă;*

***g)*** *zonele cu o densitate mare a populației:*

*- proiectul este situat în extravilanul localității Teaca, comuna Teaca;*

***h)*** *peisaje şi situri importante din punct de vedere istoric, cultural său arheologic:*

*- proiectul nu este amplasat în zonă cu peisaje şi situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**a) Importanța și extinderea spațială a impactului:**

*- impactul se manifestă numai în zona în care se realizează proiectul și numai în faza de realizare a acestuia, lucrările ce urmează a fi executate pentru realizarea proiectului vor avea un impact nesemnificativ asupra factorilor de mediu şi nu vor crea un disconfort pentru populaţie;*

**b) Natura impactului:**

- implementarea proiectului va avea impact pozitiv asupra mediului prin transformarea unui teren degradat într-o zonă împădurită;

**c)** **Natura transfrontieră a impactului:** *proiectul nu este amplasat în apropierea zonei de frontieră;*

**d) Intensitatea şi complexitatea impactului:**

*- impactul va fi redus și se va manifestă asupra factorului de mediu sol;*

**e) Probabilitatea impactului:**

*- impact cu probabilitate redusă manifestat numai pe parcursul realizării investiției;*

**f) Debutul, durata, frecvenţa şi reversibilitatea impactului:**

*- impactul va debuta odată cu începerea lucrărilor, va fi unul reversibil, temporar;*

**g) Cumularea impactului cu impactul altor proiecte existente și/său aprobate:**

*- nu a fost identificat un efect cumulativ;*

**h) Posibilitatea de reducere efectivă a impactului:**

*- prin realizarea manuală a vetrelor și a gropilor impactul asupra solului va fi minim.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu******intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus nu* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*16. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*17. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Alexandra Turda geograf Nicoleta Șomfelean

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |